Na temelju članka 95. Zakona o komunalnom gospodarstvu (Narodne novine br. 68/18, 110/18 i 32/20), u vezi s člankom 91. stavkom 2. Zakona o komunalnom gospodarstvu (Narodne novine br. 68/18, 110/18 i 32/20), i članka 39. Statuta Grada Pula-Pola (Službene novine – Bollettino ufficiale Pula-Pola br. 07/09, 16/09, 12/11, 01/13, 02/18, 02/20, 04/21 i 05/21), Gradsko vijeće Grada Pula-Pola na sjednici održanoj dana \_\_\_\_\_2024. godine, donijelo je

**O D L U K U**

**o izmjeni i dopunama Odluke o komunalnoj naknadi**

**Članak 1.**

Iza članka 1.a Odluke o komunalnoj naknadi (Službene novine Grada Pula-Pola br. 21/18, 3/19, 4/20 i 20/21) dodaje se novi članak 1.b koji glasi:

„**Članak 1.b**

Komunalna naknada je prihod Proračuna Grada Pula-Pola koji se koristi za financiranje održavanja i građenja komunalne infrastrukture te za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Grada Pula-Pola, ako se time ne dovodi u pitanje mogućnost održavanja i građenja komunalne infrastrukture.“.

**Članak 2.**

U članku 6. iza stavka 1. dodaje se novi stavak 2. koji glasi:

„(2) Ukoliko se u poslovnom prostoru obavlja više djelatnosti za koje su ovom Odlukom propisani različiti koeficijenti namjene, koeficijent namjene određuje se prema djelatnosti za koju je predviđen najviši koeficijent.“

**Članak 3.**

Članak 9. mijenja se na način da isti sada glasi:

„U slučaju kada se u poslovnom prostoru ne obavlja poslovna djelatnost (novoizgrađeni prostor, tek kupljeni prostor, prestanak zakupa i sl.) koeficijent namjene iznosi 2,00 sve do početka obavljanja djelatnosti, odnosno do prestanka razloga zbog kojeg se djelatnost nije obavljala.“

**Članak 4.**

Sve ostale odredbe Odluke o komunalnoj naknadi (Službene novine Grada Pula-Pola br. 21/18, 3/19, 4/20 i 20/21) ostaju nepromijenjene.

Ova Odluka stupa na snagu osmoga dana od dana objave u „Službenim novinama“ Grada Pula-Pola.

**GRADSKO VIJEĆE GRADA PULA-POLA**

**Predsjednica**

**Marija Marković Nikolovski**